Ταξιάρχες Τρικάλων

Οι Ταξιάρχες (παλαιότερη ονομασία  Κριτσίνι) είναι οικισμός της Θεσσαλίας στην Περιφερειακή Ενότητα Τρικάλων.

 Γενικά στοιχεία 
Οι Ταξιάρχες βρίσκονται στα ανατολικά του κάμπου των Τρικάλων, προς τα νότια όρια με την Περιφερειακή Ενότητα Καρδίτσας σε υψόμετρο περίπου 90 μέτρα. Απέχουν 13 χιλιόμετρα ανατολικά από τα Τρίκαλα, 31 χιλιόμετρα βόρεια από την Καρδίτσα και 20 χιλιόμετρα δυτικά από την Φαρκαδόνα (έδρα του δήμου) ενώ στη νότια του χωριού περνάει η ΕΟ Λάρισας - Τρικάλων. 

Στα βυζαντινά χρόνια ονομαζόταν Περιστερά, και αποτελούσε επισκοπική έδρα (συχνά σε συνδυασμό με το γειτονικό Γαρδίκι) από τον 11ο ως τον 14ο αιώνα.

Από το 1912, το Κριτσίνι είχε αποσπαστεί από δήμο Παραληθαίων και είχε οριστεί έδρα της κοινότητας ΚριτσινίουΦΕΚ 261Α - 31/08/1912. Το 1997 ορίστηκε ως έδρα του δήμου ΠελινναίωνΦΕΚ 244Α - 04/12/1997. Από το 2010 ανήκει στο δήμο ΦαρκαδόνοςΦΕΚ 87Α - 07/06/2010Κριτσίνι Ν. Τρικκάλων, Ταξιάρχαι Ν. Τρικκάλων, ΕΕΤΑΑ.Ο πληθυσμός του ήταν το 2001 991 κατοίκους και το 2011 902 κατοίκουςΕΛΣΤΑΤ, απογραφές 2001, 2011. Το όνομα Ταξιάρχες το έχει από το 1963, ένεκα της ομώνυμης εκκλησίας που ανάγεται στις αρχές του 17ου αιώνα.

Αναφορές

Κατηγορία:Χωριά της περιφερειακής ενότητας Τρικάλων
Κατηγορία:Δήμος Φαρκαδόνας